जब वह जाने लगी, मैंने कहा - सुनो! तुम्हारा नाम क्या है? वह बोली- सीता। मुझे नाम सुनने में महाराष्ट्रियन सा नहीं लगा। मैंने जानना चाहा कि क्या वह सीता के नाम से परिचित है। यह सोच कर मैंने उससे पूछा - क्या तुम सीता को जानती हो। उसने सिर हिलाते हुए कहा - हाँ ! मैं ही सीता हूँ। अब मेरे पास कोई और तरीका नहीं था सीता के बारे में पूछने के लिए तो मैंने पूछा - राम का नाम सुना है। राम को जानती हो? वह बोली - हाँ ! जानती हूँ। राम मेरा भाई है।